Gabriela David

Gabriela David (Mar del Plata, Buenos Aires probintzia, Argentina, 1960ko irailaren 21a – Buenos Aires, Argentina, 2010eko azaroaren 4a) argentinar gidoilaria, zinema zuzendaria eta irakaslea izan zen.  Batez ere ezaguna izan zen Taxi, un encuentro (2001), La mosca en la ceniza (2009) eta Tren gaucho (1989) lanengatik. 

 Bizitza 
Hildako Mario David zinema zuzendariaren eta artista plastiko eta zeramikariaren alaba nagusiena izan zen. Txikitatik bere gurasoen lanbideak artearekin harremanetan jarri zuen, bereziki zinemarekin eta arte plastikoekin. Manuel Belgrano Arte Ederretako Eskolan ikasi zuen eta geroago zinema aukeratu zuen. 

Gabriela David 2010eko azaroaren 4an hil zen azken 15 urteetan bere aurka borrokatu zuen gaixotasun baten ondorioz.

 Lan ibilbidea 
1978an zuzendari laguntzailea izan zen bere aitak zuzendutako La rabona filmean. Lau film labur egin zituen, horietako bi Super-8an: Ensayo eta Para que todo cambie, eta haien ostean etorri zen Romance en la puerta oeste de la ciudad (1979).

1985ean aitaren laguntzaile jardun zuen berriz La cruz invertida filmean. Handik bi urtera, 1987an, Tango Bar nazioarteko koprodukzioan egin zuen lan, Marcos Zurinagak zuzenduta, Raúl Juliá, Rubén Juárez eta Valeria Lynchekin. 1981etik 1984ra, Jorge Martín “Catú” animaziozko zinearen ekoizpen-etxean parte hartu zuen kolorista eta funts-egile gisa. 1989an, 16 mm eta koloretan filmatu zuen Tren Gaucho film laburra, nazioarteko hainbat jaialditan saritua, Juan Jose Manautaren izen bereko ipuinaren egokitzapena. 1993an, Adierazpen Tailerra II Katedrako irakasle lanetan hasi zen, Gizarte Zientzien Fakultateko Komunikazio Zientzien Karreran (Buenos Airesko Unibertsitatea).

Zuzendari, gidoilari eta produktore lan ugari egin zituen hainbat film laburretan, horien artean Tren gaucho (1988), Juan José Manautaren izen bereko ipuin batean oinarritua, eta nazioko eta nazioarteko zortzi sari jaso zituen, horien artean 1989an Iberoamerikako film labur onenaren Zilarrezko Karabela 31. Bilboko Nazioarteko Zinema Jaialdian, Espainian.

 Taxi, un encuentro filma 
Irakaskuntzan aritu ostean, Gabriela Davidek bere lehen film luzea egin zuen 2000. urtean, bere gidoiarekin eta ekoizpen independentearekin: Taxi, un encuentro, kritikak oso ondo hartu zuen lana. Pelikulak hainbat sari jaso zituen. Filma lapur bati buruzkoa da; gau batean, lapurtutako taxi bat gidatzen ari zela, nerabe bat zaurituta aurkitu zuen.

 La mosca en la ceniza filma 
2009an La mosca en la ceniza bere bigarren film luzea filmatu zuen, engainuen bidez hiri handira prostituta esplotatuak izateko ekartzen zituzten herrialde barruko bi gazteren laguntasunari buruzkoa. Publikoaren eta kritikaren babesa jaso zuen filmak.

 Filmografia 
Beteak beste, lan hauexetan hartu du parte:

Zuzendari

 La mosca en la ceniza (2009)
 Taxi, un encuentro (2000)
 Tren gaucho (film laburra 1989)
 Romance en la puerta oeste de la ciudad (film laburra 1979)
  Para que todo cambie (film laburra)
 Ensayo (film laburra)

Gidoilari

 La mosca en la ceniza  (2009)
 Taxi, un encuentro (2000)
 Tren gaucho (film laburra 1989)
 Romance en la puerta oeste de la ciudad (film laburra 1979)

Film ekoizle

 La mosca en la ceniza  (2009)
 Taxi, un encuentro (2000)

Zuzendari- laguntzaile

 Tango Bar (1987)
 La cruz invertida (1985)
 La rabona (1978)

 Telebista 
Interprete

 Días de cine (Kapitulu 1) (2009)… Bere burua

 Sariak eta izendapenak 

 Argentinako Kronikari Zinematografikoen Elkartea 
UrteaKategoriaFilmaEmaitza2002Jatorrizko gidoi onenaren Zilarrezko Condor saria]]Taxi, un encuentroIzendatua2002Zilarrezko Kondorra Film OnenariTaxi, un encuentroIzendatua2002Zilarrezko Kondorra Opera Prima OnenariTaxi, un encuentroIzendatua

 Huelvako Zinema Iberoamerikarraren Jaialdia 
UrteaKategoriaFilmaEmaitza2009Zilarrezko Karabela opera prima onenarentzatLamosca en la ceniza Irabazlea  

 Keralako Nazioarteko Zinemaldia 
UrteaKategoriaFilmaEmaitza2002FIPRESCI saria film onenarentzatTaxi, un encuentroIrabazlea  2002Epaimahaiaren sari bereziaTaxi, un encuentroIrabazlea  

 New Yorkeko Latinoamerikako Zinemaldia 
UrteaKategoriaFilmaEmaitza2002Zilarrezko Sagarra saria opera prima onenariTaxi, un encuentroIrabazlea  

 Parisko Nazioarteko Zinemaldia 
UrteaKategoriaFilmaEmaitza2002Sari NagusiaTaxi, un encuentroIzendatua

 Toulouseko Zinema Latinoamerikarraren Jaialdia 
UrteaKategoriaFilmaEmaitza2002Kritikaren Errebelazio SariaTaxi, un encuentroIrabazlea  

 Viña del Marreko Nazioarteko Zinemaldia 
UrteaKategoriaFilmaEmaitza2002Sari NagusiaTaxi, un encuentroIrabazlea  

 Erreferentziak 

 Kanpo estekak 

 Gabriela Davidi buruzko informazioa Interneten Movie Data Base
 Gabriela Davidi buruzko informazioa zinema nazionalaren gunean

Kategoria:Buenosairestarrak
Kategoria:Buenos Airesen hildakoak
Kategoria:Argentinako zinema gidoilariak
Kategoria:Emakume zinema zuzendariak
Kategoria:Argentinako zinema zuzendariak
Kategoria:Argentinako irakasleak
Kategoria:Emakume irakasleak